# Mars (planeta)

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

| Mars (planeta) |
| --- |
|  |
| Símbolo  |  |
| Karakterístika fisiko |
| Satelit  | 2 |
| Diameter  | 6.791,432 km |
| Gravedat superfisial  | 3,7 m/s2 |
| Temperatura (superfisie) | mínimo: -143 máksimo: 35 °C |
| Densidat ( WIKINIUM\_MATH\_PH\_0 ) | 3,933 g/cm3 |
| Magnitut ( WIKINIUM\_MATH\_PH\_2 ) | -2,94 |
| Karakterístika di órbita |
| Eksentrisidat (e) | 0,09339410 |
| Periodo ( WIKINIUM\_MATH\_PH\_4 )  | 686,980 dia |
| Inklinashon ( WIKINIUM\_MATH\_PH\_6 ) | 1,84969142° |
| Data di opservashon |
| Distansia for di Tera  | 54.600.000 km |
|  |
| Imágen riba  Wikimedia Commons |
| [Editá Wikidata] · [Manual] |

**Mars** ta e di kuater planeta for di Solo den sistema solar, entre Tera i Yùpitèr. Mars hopi biaha ta wòrdu yamá *planeta kòrá*, pero e ta mas bien koló oker. Mars tin nòmber di e dios romano di guera sangriento. Mars ta fásil mirá ku wowo, spesialmente den lunanan ora e ta opuesto di Solo (opservá for di Tera).

## Propiedat físiko

E ta un planeta terestre ku un atmosfer fini. Mars ta mas o ménos mita e diameter di Tera (≈ 6.800 kilometer), i su volúmen ta mas o ménos un séptimo di Tera, loke ta hasi Mars e di dos planeta mas chikitu den e sistema solar, despues di Merkurio. Mars tin un geologia diverso i e volkannan di mas altu den sistema solar. Na un distansia promedio di 228 mion kilometer, e ta mas o menos 1,5 biaha mas leu for di Solo ku Tera.

Mars tin e densidat (3,9 g/cm³) di mas abou di planetanan terestre, i ta 11% e masa di Tera. E aselerashon di gravedat di su superfisie ta 3,69 m/s², esaki ta korespondé ku mas o ménos 38% kompará ku di Tera. P'esei, gravedat riba Mars ta asta un poko mas abou ku Merkurio, ku ta mas chikitu pero mas denso.

E koló oker pa ku superfisie di Mars ta kousá pa stòf di heru (III) òksidá (Fe2O3) den forma di frustu ku a plama tambe den e atmosfer fini di CO2.

Klaramente visibel den teleskopnan mas grandi ta e dos kapa di eis polar i vários plano skur, ku ta kambia un poko di koló segun temporada di aña. Imágennan di sondeonan espasial ta mustra un superfisie parsialmente kubri ku krater i rastronan fuerte di aktividat tektóniko di pasado (abismonan hundu i un volkan di mas ku 20 km altu). Vehíkulonan robótiko (rover) ya a eksplorá vários área geológikamente riba Mars.

Mars tin dos luna chikitu, di forma iregular, deskubrí na 1877: Phobos i Deimos (griego pa miedu i teror).

Segun eskala Mars kompará ku e ophetonan di masa planetario di e sistema solar: (for di robes) Merkurio, Venus, Tera, Luna, Mars i Ceres.

 ·  ·
Sistema solar

|  |  |
| --- | --- |
|  | Solo |
| **Planeta:** | Merkurio · Venus · Tera · Mars · Yùpitèr · Saturno · Uránùs · Nèptünùs  |
| **Planeta enano:** | Ceres · Orcus · Pluto · Haumea · Quaoar · Makemake · Gonggong · Eris · Sedna |
| **Luna di:** | Tera · Mars · Nèptünùs · Pluto |

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Mars (planeta) riba e Wikipedia aleman, ku ta kai bao di e lisensia Creative Commons Attribution/Share Alike. Mira e historia di edishon einan.
 |